ai4bharat/Pralekha huggingface dataset:
প্রধানমন্ত্রীরদপ্তর
দুর্গা অষ্টমী উপলক্ষে সকলকে প্রধানমন্ত্রীর শুভেচ্ছা
নতুন দিল্লি, ১৩ অক্টোবর, ২০২১
প্রধানমন্ত্রী শ্রী নরেন্দ্র মোদী দুর্গা অষ্টামী উপলক্ষে সকলকে শুভেচ্ছা জানিয়েছেন। এক ট্যাইট বার্তায় প্রধানমন্ত্রী বলেছেন, “আজ দুর্গাপূজার মহাষ্টমীর পূণ্য লগ্নে আপনাদের সকলকে শুভেচ্ছা জানাই। মা দুর্গার আশীর্বাদ সর্বদা আমাদের সকলের উপর বর্ষিত হোক। তাঁর আশীর্বাদে আমাদের সমাজ আনন্দ ও খুশিতে ভরে উঠুক ”
CG/CB/SKD/
(
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলিকে ২১.৮৯ কোটিরও বেশি টিকার ডোজ সরবরাহ করা হয়েছে
নতুন দিল্লি, ২৫ মে, ২০২১
দেশব্যাপী টিকাকরণ অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিতে কোভিড টিকাকরণের ক্ষেত্রে বিনামূল্যে টিকাদান প্রক্রিয়ায় সহায়তা করে চলেছে। এছাড়াও ভারত সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার ক্ষেত্রে সুবিধা করে দিয়েছে। কোভিড-১৯ মোকাবিলায় কেন্দ্রীয় সরকারের ৫টি মূল স্তম্ভের মধ্যে অন্যতম হলো টিকাকরণ।
কোভিড-১৯ টিকাকরণের অভিযানে গতি আনতে এবং উদার মূল্য নির্ধারণ পদ্ধতির আওতায় পয়লা মে থেকে তৃতীয় পর্যায়ের টিকাদান পর্ব শুরু হয়েছে।
এই পরিকল্পনার আওতায় প্রতি মাসে সেন্ট্রাল ড্রাগস ল্যাবরেটরি -এর মাধ্যমে যে কোনো টিকা প্রস্তুতকারকের উৎপাদিত ডোজের ৫০ শতাংশ ভারত সরকার কিনে নেবে। আগের মতোই এই ডোজগুলি রাজ্য সরকারগুলিকে বিনামূল্যে সরবরাহ করা হবে।
ভারত সরকার এপর্যন্ত ২১ কোটি ৮৯ লক্ষ ৬৯ হাজার ২৫০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী এর মধ্যে অপচয় সহ ১৯ কোটি ৯৩ লক্ষ ৩৯ হাজার ৭৫০টি ডোজ ব্যবহার করা হয়েছে। এখনও পর্যন্ত রাজ্য ও কেন্দ্রশাসিত অঞ্চলগুলির কাছে ১ কোটি ৭৭ লক্ষ ৬৭ হাজার ৮৫০টি টিকার ডোজ মজুত রয়েছে। আগামী তিন দিনে আরও ৭ লক্ষ টিকার ডোজ রাজ্য ও কেন্দ্রশাসিত অঞ্চলগুলিকে সরবরাহ করা হবে।
CG/SS/SKD/
(Visitor Counter : 169
মানবসম্পদবিকাশমন্ত্রক
২০১৯-২০ শিক্ষাবর্ষ থেকে সিবিএসই ছাত্রছাত্রীদের জন্য গবেষনামূলক শিক্ষা পদ্ধতি চালু করেছে : শ্রী রমেশ পোখরিয়াল
নয়াদিল্লি, ০৯ জুলাই, ২০১৯
শিক্ষার বিষয়টি সংবিধানের অনষঙ্গ এবং দেশের বিদ্যালয়গুলির অধিকাংশই সংশ্লিষ্ট রাজ্যের আওতাভুক্ত। রাজ্য অথবা কেন্দ্রশাসিত অঞ্চলে বিদ্যালয়গুলির পরিচালনা এবং কাউন্সিলিং-এর সুবিধার জন্য ‘সমগ্র শিক্ষা’ প্রকল্প ২০১৮-১৯ শিক্ষাবর্ষ থেকে চালু করা হয়েছে। শিক্ষকরা যাতে বিদ্যালয়গুলিতে গুনমানের শিক্ষা দাতে পারেন সে ব্যাপারে উৎসাহ দিতে কেন্দ্রীয় সরকার ২০১৯-২০ অর্থবর্ষ থেকে রাজ্য অথবা কেন্দ্রশাসিত অঞ্চলের বিদ্যালয়গুলিতে অর্থ-সাহায্য করার প্রস্তাবও দিয়েছে। একইসঙ্গে বয়ঃসন্ধির কিশোর-কিশোরীদের শিক্ষার জন্য রাজ্য পরিচালিত নির্দিষ্ট প্রকল্পগুলিতে অর্থ বরাদ্দ করা হয়েছে।
শিক্ষা পদ্ধতিকে আরও বেশি করে ছাত্রছাত্রীদের উপযোগী করে তুলতে সিবিএসই একাধিক পদক্ষেপ নিয়েছে। সিবিএসই নির্দেশিকায় বলেছে, ছাত্রছাত্রীদের পাঠ্যক্রম এমনভাবে তৈরি করতে হবে যাতে তারা পড়াশোনার বিষয়ে আগ্রহী হয় এবং তাদের জ্ঞান বৃদ্ধি পায়।
শিক্ষকদের নির্দিষ্ট নির্দেশিকা মেনে ছাত্রছাত্রীদের পড়াতে বলা হয়েছে। সিবিএসই ২০১৯-১০ শিক্ষাবর্ষে ছাত্রছাত্রীদের জন্য গবেষনামূলক শিক্ষা পদ্ধতি চালু করেছে। বিদ্যালয়গুলিতে এমনভাবে পাঠ্যক্রম রচনা করতে বলা হয়েছে যাতে ছাত্রছাত্রীরা শিক্ষার সঙ্গে নিজেদের জীবন এবং বিশ্বের সঙ্গে সামঞ্জস্য রাখতে পারে। শিক্ষকদের বিশেষ প্রশিক্ষণের ব্যবস্হাও করা হয়েছে এনসিইআরটি নিয়মানুয়ায়ী।
ছাত্রছাত্রীদের পড়াশোনার বোঝা এবং উদ্বেগ লাঘব করতে এনসিইআরটি জাতীয় পাঠ্যক্রম কর্মসূচি তেও পরিবর্তন এনেছে। একাদশ শ্রেণীর মনোবিজ্ঞান পাঠ্যক্রম বইতে ‘প্রেরণা এবং আবেগ’ বিষয়টি অন্তর্ভুক্ত করেছে। একইসঙ্গে ছাত্রছাত্রীদের সুস্হ স্বাস্হ্যের দিকে তাকিয়ে দ্বাদশ শ্রেণীর মনোবিজ্ঞান পাঠ্যক্রমের বইতে তিন নম্বর চ্যাপ্টারে ‘জীবনের সমস্যার সম্মুখীন’ শীর্ষক বিষয়টি অন্তর্ভুক্ত করা হয়েছে, যাতে ছাত্রছাত্রীরা যেকোন ধরণের সমস্যার মোকাবিলা করতে পারে। যেসব ছাত্রছাত্রীরা জীবনের গুরুত্বপূর্ণ মুহূর্তে দাঁড়িয়ে রয়েছে, তাদের দক্ষতা বৃদ্ধির উদ্দেশ্যে কিশোর কিশোরী শিক্ষা কর্মসূচির মাধ্যমে শিক্ষাদানের ব্যবস্হা করেছে এনসিআরটি।
প্রাথমিক স্তর থেকে মাধ্যমিক ও উচ্চমাধ্যমিক স্তর পর্যন্ত ছাত্রছাত্রীদের যাতে স্বাস্হ্যের উন্নতি ও মানসিক বিকাশ ঘটে তারজন্য বিশেষ নজর দেওয়া হয়েছে।
লোকসভায় এক প্রশ্নের লিখিত জবাবে এই তথ্য জানান কেন্দ্রীয় মানবসম্পদ উন্নয়ন মন্ত্রী ডঃ রমেশ পোখরিয়াল নিশাঙ্ক।
CG/SS/NS
(Visitor Counter : 153
পেট্রোলিয়ামওপ্রাকৃতিকগ্যাসমন্ত্রক
দেশে এলপিজি গ্রাহকের সংখ্যা বৃদ্ধি পেয়ে ২৯.১১ কোটি হয়েছে
নতুন দিল্লি, ১১ অগাস্ট, ২০২১
রাজ্যসভায় আজ এক প্রশ্নের লিখিত উত্তরে পেট্রোলিয়াম ও প্রাকৃতিক গ্যাস প্রতিমন্ত্রী শ্রী রমেশ্বর তেলি জানিয়েছেন, দেশে চলতি বছরের পয়লা জুলাই পর্যন্ত এলপিজি গ্রাহকের সংখ্যা বৃদ্ধি পেয়ে ২৯.১১ কোটি হয়েছে । তিনি জানিয়েছেন, ২০১৬ সালে দেশে এলপিজি গ্রাহকের সংখ্যা ছিল ১৬.৬২ কোটি । কিন্তু তারপরে এই সংখ্যা আরও বৃদ্ধি পায় । 'পাহল প্রকল্প'এ এলপিজি গ্রাহকরা যুক্ত হওয়ায় নানান সুযোগ-সুবিধা পাচ্ছেন।এলপিজি-র ভর্তুকি প্রদান একটি স্বয়ংক্রিয় ব্যবস্থাপনা। দেশের মোট ২৯.১১ কোটি এলপিজি গ্রাহকের মধ্যে পশ্চিমবঙ্গে গ্রাহকের সংখ্যা ২২৯.২ লক্ষ ।
CG/SS/RAB
(Visitor Counter : 101
কেন্দ্রীয়মন্ত্রিসভা
মহাকাশের শান্তিপূর্ণ ব্যবহার ও অনুসন্ধানের ক্ষেত্রে ভারত-উজবেকিস্তান সহযোগিতায় কেন্দ্রীয় মন্ত্রিসভার অনুমোদন
নয়াদিল্লি, ৬ ডিসেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠকে ভারত ও উজবেকিস্তানের মধ্যে মহাকাশের শান্তিপূর্ণ ব্যবহার ও অনুসন্ধানের ক্ষেত্রে সহযোগিতা স্থাপন সংক্রান্ত চুক্তি স্বাক্ষরের বিষয়ে প্রধানমন্ত্রীকে জানানো হয়েছে। ১ অক্টোবর, ২০১৮ তারিখে উজবেকিস্তানের রাষ্ট্রপতির ভারত সফরকালে চুক্তিটি স্বাক্ষরিত হয়।
এই চুক্তি স্বাক্ষরের ফলে পৃথিবীর রিমোট সেন্সিং-এর ক্ষেত্র, স্যাটেলাইটের মাধ্যমে যোগাযোগ, স্যাটেলাইট-ভিত্তিক নেভিগেশন ও মহাকাশে অনুসন্ধানের ক্ষেত্রে নতুন নতুন গবেষণার কাজ ও তার ব্যবহারের সম্ভাবনা বৃদ্ধি পাবে।
এর ফলে, মহাকাশ প্রযুক্তি প্রয়োগের ক্ষেত্রে যৌথভাবে কাজ করা সম্ভব হবে যার ফলে মানবজাতি উপকৃত হবে। এই চুক্তির ভিত্তিতে একটি যৌথ কর্মীগোষ্ঠী গঠিত হবে যা চুক্তির ধারাগুলি নির্দিষ্ট সময়ের মধ্যে প্রয়োগ করার বিষয়ে কর্মপরিকল্পনা তৈরি করবে।
SSS/SC/DM
(Visitor Counter : 55
প্রতিরক্ষামন্ত্রক
প্রতিরক্ষা প্রতিমন্ত্রী শ্রী অজয় ভাট মাউন্ট ইউনুম পর্যন্ত সারা ভারত এনসিসি ছেলে ও মেয়েদের পর্বোতারোহণ অভিযান ২০২৩-এর যাত্রা শুরু করেছেন
নয়াদিল্লি, ২৬ জুন, ২০২৩
প্রতিরক্ষা প্রতিমন্ত্রী শ্রী অজয় ভাট ২৬ জুন ২০২৩ তারিখে নতুন দিল্লিতে আয়োজিত এক অনুষ্ঠানে হিমাচলপ্রদেশের ইউনুম পর্বত -এর জন্য সারা ভারত এনসিসি ছেলে ও মেয়েদের পর্বোতারোহণ অভিযান ২০২৩-এর যাত্রার সূচনা করেছেন। তিনি যাঁরা এই অভিযান সফলভাবে সম্পূর্ণ করেছেন সেইসব এনসিসি ক্যাডেটদের শংসাপত্র প্রদান করেন।
এই উপলক্ষে তরুণ ক্যাডেটদের উদ্দেশে ভাষণে প্রতিরক্ষা প্রতিমন্ত্রী অভিযাত্রী দলের প্রচেষ্টার প্রশংসা করেন। তিনি বলেন, এই সাহসী যাত্রা তাঁদের এ ধরণের আরও অনেক অভিযানে অংশ নেওয়ার জন্য আত্মবিশ্বাস যোগাবে। পাশাপাশি এই ধরণের কর্মসূচি তাদের মধ্যে নেতৃত্বদানের ও সৌর্হাদ্যের মানসিকতাও তৈরি করবে।
শ্রী অজয় ভাট বলেন, এনসিসি এমন একটি সংগঠন যারা ক্যাডেটদের পর্বোতারোহণ, রক ক্লাইম্বিং, প্যারা সেলিং, ট্রেকিং, স্কিইং, মরুভূমি অভিযানের মতো দুঃসাহসিক অভিযান সম্পূর্ণ করতে উৎসাহ দেয়। তিনি জোর দিয়ে বলেন, এতো বেশি রোমাঞ্চকর কর্মসূচিতে অংশগ্রহণের জন্য উৎসাহ প্রদানকারী আর কোনো সংস্থা নেই। তিনি ক্যাডেটদের দেশের বিভিন্ন প্রান্ত ঘুরে জনগণের সঙ্গে মিলিত হওয়ার এক অনন্য সুযোগ প্রদান করেন। এই কর্মসূচি দেশের একতা ও অখন্ডতা আরও মজবুত করতে সহায়ক হবে বলেও তিনি উল্লেখ করেন।
এই দলের অন্তর্ভুক্ত ৫ জন আধিকারিক, ২ জন জেসিও, ১১ জন অন্য পদাধিকারী একজন মেয়ে ক্যাডেট প্রশিক্ষক এবং ১৯ জন এনসিসি ক্যাডেট ছিলেন। প্রতিরক্ষা প্রতিমন্ত্রী ২০২৩-এর ১৭ মে দিল্লি থেকে পতাকা দেখিয়ে এই দলটির যাত্রার সূচনা করেন। মানালির অটল বিহারী বাজপেয়ী পর্বোতারোহন প্রতিষ্ঠানে প্রয়োজনীয় প্রশিক্ষণ গ্রহণের পর ১৪ জুন দলটি ভরতপুর বেস ক্যাম্পে পৌঁছায়। প্রথম দলের নেতৃত্বে ছিলেন দলনেতা কর্নেল অমিত বিস্ত্। তাঁরা ১৭ জুন ইউনুম পর্বতে পৌঁছান। দ্বিতীয় দলের নেতৃত্বে ছিলেন সহ দলনেতা মেজর সৌম্য শুক্লা। এই দলটি ১৮ জুন পর্বোতারোহন করে।
হিমাচলপ্রদেশের লাহোর আঞ্চলে অবস্থিত ইউনুম পর্বোতারোহন অভিযানকে সফলভাবে সম্পূর্ণ করার পর এই দল ১৮ জুন ২০২৩ তারিখে ভরতপুর বেস ক্যাম্পে ফিরে আসে।
CG/PM/NS…
(Visitor Counter : 50
কেন্দ্রীয়মন্ত্রিসভা
বিভিন্ন দেশ / সংগঠনের সঙ্গে ইনস্টিটিউট অফ কস্ট অ্যাকাউন্ট্যান্টস অফ ইন্ডিয়া  এবং ইনস্টিটিউট অফ কোম্পানিজ সেক্রেটারিজ অফ ইন্ডিয়া -এর পক্ষ থেকে স্বাক্ষরিত সমঝোতাপত্রগুলিতে  মন্ত্রিসভার অনুমোদন
নয়াদিল্লি, ২৫ মে, ২০২১
বিভিন্ন দেশ / সংগঠনের সঙ্গে ইনস্টিটিউট অফ কস্ট অ্যাকাউন্ট্যান্টস অফ ইন্ডিয়া  এবং ইনস্টিটিউট অফ কোম্পানিজ সেক্রেটারিজ অফ ইন্ডিয়া -এর পক্ষ থেকে স্বাক্ষরিত সমঝোতাপত্রগুলিতে  প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা কর্মপরবর্তী অনুমোদন দিয়েছে।
উল্লেখ করা যেতে পারে, ইনস্টিটিউট অফ কস্ট অ্যাকাউন্ট্যান্টস অফ ইন্ডিয়া  এবং ইনস্টিটিউট অফ কোম্পানিজ সেক্রেটারিজ অফ ইন্ডিয়া  ইতিমধ্যেই একাধিক বিদেশি প্রতিষ্ঠানের সঙ্গে সমঝোতাপত্র স্বাক্ষর করেছে। বিভিন্ন দেশের এই প্রতিষ্ঠানগুলির মধ্যে রয়েছে – অস্ট্রেলিয়ার ইনস্টিটিউট অফ পাবলিক অ্যাকাউন্ট্যান্টস ; গ্রেট ব্রিটেনের চার্টার্ড ইনস্টিটিউট অফ সিকিউরিটিজ অ্যান্ড ইনভেস্টমেন্ট ; গ্রেট ব্রিটেনের চার্টার্ড ইনস্টিটিউট অফ পাবলিক ফিনান্স অ্যান্ড অ্যাকাউন্ট্যান্সি ; শ্রীলঙ্কার ইনস্টিটিউট অফ সার্টিফায়েড ম্যানেজমেন্ট অ্যাকাউন্ট্যান্টস এবং ব্রিটেনের ইনস্টিটিউট অফ চার্টার্ড সেক্রেটারিজ অ্যান্ড অ্যাডমিনিস্ট্রেটর্স ।
এই সমঝোতাপত্রগুলি স্বাক্ষরের ফলে ভারত ও সংশ্লিষ্ট দেশের প্রতিষ্ঠানগুলির মধ্যে জ্ঞানের আদানপ্রদান, অভিজ্ঞতা বিনিময় এবং কারিগরি সহযোগিতার পথ আরও সুগম হবে। একইসঙ্গে, কস্ট অ্যাকাউন্টস-এর ক্ষেত্রে গুণমান যাচাইয়ের বিষয়গুলি একে অপরের কাছে সমান স্বীকৃতি পাবে। প্রতিষ্ঠানগুলি তাদের এক্তিয়ারে থেকে বার্ষিক সভা-সম্মেলন, প্রশিক্ষণ কর্মসূচি, সেমিনার এবং যৌথ গবেষণামূলক কর্মসূচি গ্রহণের মাধ্যমে পারস্পরিক সহযোগিতা করবে।
সমঝোতাপত্র স্বাক্ষরের প্রভাব
এই সমঝোতাপত্র স্বাক্ষরের ফলে সংশ্লিষ্ট দেশের প্রতিষ্ঠানগুলির মধ্যে নিরপেক্ষতা, সর্বজনীন দায়বদ্ধতা এবং উদ্ভাবনের মতো ক্ষেত্রে সহযোগিতার পথ সুগম হবে।
প্রেক্ষাপট
বিশেষ সংসদীয় আইন কস্ট অ্যান্ড ওয়ার্কর্স অ্যাকাউন্ট্যান্টস অ্যাক্ট, ১৯৫৯-এর ধারা অনুযায়ী ইনস্টিটিউট অফ কস্ট অ্যাকাউন্ট্যান্টস অফ ইন্ডিয়া  স্থাপিত হয়। বিধিবদ্ধ ও পেশাদার এই সংস্থাটি কস্ট অ্যাকাউন্ট্যান্সি পেশায় নিয়ন্ত্রণমূলক ব্যবস্থা কায়েম করে থাকে। দেশে এটি এ ধরনের একমাত্র প্রতিষ্ঠান যা কস্ট অ্যাকাউন্ট্যান্সির ক্ষেত্রে স্বীকৃত এবং লাইসেন্স প্রদানকারী সংস্থা।
সংসদের দ্য কোম্পানি সেক্রেটারিজ অ্যাক্ট, ১৯৮০  অনযায়ী, বিধিবদ্ধ সংস্থা হিসেবে ইনস্টিটিউট অফ কোম্পানিজ সেক্রেটারিজ অফ ইন্ডিয়া  স্থাপন করা হয়। দেশে একটি কোম্পানির সচিব পদের পেশার মানোন্নয়ন ও নিয়ন্ত্রণের সঙ্গে এই প্রতিষ্ঠানটি যুক্ত রয়েছে।
CG/BD/DM/
(
প্রধানমন্ত্রীরদপ্তর
শিলং-এর আর্চবিশপ রেভারেন্ড ডমিনিক জালার মৃত্যুতে প্রধানমন্ত্রীর শোকবার্তা
নতুনদিল্লী, ১২অক্টোবর, ২০১৯
প্রধানমন্ত্রী নরেন্দ্র মোদী আজ শিলং-এর আর্চবিশপ রেভারেন্ড ডমিনিক জালার মৃত্যুতে শোকপ্রকাশ করেছেন।
এক ট্যুইটবার্তায় প্রধানমন্ত্রী জানান, আর্চবিশপের মৃত্যুতে তিনি বেদনাহত। শ্রী মোদী বলেন, রেভারেন্ড ডমিনিক জালা “সমাজে তাঁর অনবদ্য অবদান এবং মেঘালয়ের উন্নয়নে তাঁর আগ্রহের জন্য স্মরনীয় হয়ে থাকবেন। তাঁর আত্মা শান্তিলাভ করুক ।“
মার্কিন যুক্তরাষ্ট্রের ক্যালিফোর্নিয়ায় এক গাড়ি দুর্ঘটনায় শিলং-এর আর্চবিশপ রেভারেন্ড ডমিনিক জালার ১১ অক্টোবর মৃত্যু হয়।
১৯৭৭ সালের ১৯ নভেম্বর তিনি ডন বস্কোর সালেসিয়ান্সের জন্য পৌরহিত্য করার আদেশ পান। ১৯৯৯ সালের ডিসেম্বরে শিলং-এর আর্চবিশপের দায়িত্ব পাওয়ার আগে তিনি গুয়াহাটি প্রদেশ ধর্মসভার প্রোভিনসিয়াল ছিলেন।
CG/CB
(Visitor Counter : 60
শিল্পওবাণিজ্যমন্ত্রক
ক্ষুদ্র ও মাঝারি উদ্যোগের বিষয়ে একটি পরমর্শমূলক মতবিনিময় অনুষ্ঠান
কলকাতা, ২৩ এপ্রিল ২০১৯
মার্চেন্টস চেম্বার অফ কমার্স এন্ড ইন্ডাস্ট্রির পক্ষ থেকে আজ অতিক্ষুদ্র, ক্ষুদ্র এবং মাঝারি উদ্যোগের উন্নয়নে চালিকাশক্তি হিসেবে এফএনসিজি-র ভূমিকা শীর্ষক একটি পরামর্শমূলক মতবিনিময় অনুষ্ঠানের আয়োজন করা হয়। বেঙ্গল কেমিক্যাল্স অ্যান্ড ফার্মাসিউটিক্যাল্স লিমিটেড- বিসিপিএল-এর মহানির্দেশক এবং ডিরেক্টর  শ্রী পি এম চন্দ্রাইয়া এবং অ্যালেন গ্রুপের প্রতিষ্ঠাতা চেয়ারম্যান ডঃ জি পি সরকার এই অনুষ্ঠানে অংশগ্রহণকারীদের বিভিন্ন বিষয় অবগত করেন।
শ্রী পি এম চন্দ্রাইয়া জানান, বর্তমানে ভারতের মোট অভ্যন্তরীন উৎপাদনের ৬ শতাংশ আসে অতিক্ষুদ্র, ক্ষুদ্র এবং মাঝারি উদ্যোগ-এমএসএমই থেকে। এই ক্ষেত্রে ১২ কোটি মানুষের কর্মসংস্হান হয়। দেশে মোট রপ্তানীর ৪৫ শতাংশই ক্ষুদ্র ও মাঝারি ক্ষেত্র থেকে উৎপাদিত সামগ্রীর মাধ্যমে আসে। অনেক দশক লোকসানের পরে বিসিপিএল এখন আবার লাভের মুখ দেখেছে। ২০১৬-১৭ অর্থবর্ষে কোম্পানী প্রথম লাভ করে। কোম্পানীর লোভ্যাংশ এখন ব্যাঙ্ক এবং সরকারের বকেয়া ঋণ মেটানোর কাজে ব্যবহৃত হচ্ছে। আশা করা যায় ২০২২ সালের মধ্যে বিসিপিএল সমস্ত ঋণ শোধ করতে পারবে। ২০২৩ সালে সংস্হাটি মিনি রত্ন তকমা পেতে পারে।
অ্যালেন গ্রুপের প্রতিষ্ঠাতা চেয়ারম্যান ডঃ জি পি সরকার জানান, তাঁদের প্রতিষ্ঠান বিভিন্ন এফএনসিজি পণ্য মার্কেটিং করছে, যেগুলি তাঁর নিকট আত্মীয়দের মালিকানাধীন সংস্হা থেকে তৈরি। গত ৫০ বছরে তিনি ব্যক্তিগত অভিজ্ঞতায় দেখেছেন সততা, কঠোর পরিশ্রম এবং একনিষ্ঠতার মাধ্যমে সাফল্য আসে। পশ্চিমবঙ্গে বৃহৎ শিল্পের বদলে এমএসএমই-র মাধ্যমে কাজ করা অপেক্ষাকৃত সহজ বলে তিনি মন্তব্য করেন। ডঃ সরকার বর্তমানে কেন্দ্র ও রাজ্য সরকারের সহযোগিতায় বেঙ্গল ন্যাশনাল চেম্বার অফ কমার্স অ্যান্ড ইন্ডাস্টি-র উদ্যোগে গঠিত ‘এন্টারপ্রাইজ ডেভেলপমেন্ট ইনস্টিটিউট’- ইডিআই-এর চেয়ারম্যান পদের দায়িত্ব পালন করছেন। ইডিআই শীঘ্রই শিল্পোদ্যোগ বিষয়ক একটি এমবিএ পাঠক্রম চালু করবে। পাশাপাশি যেকোন উদ্যোগপতি অথবা ব্যবসায়ী প্রশিক্ষণের জন্য এখানে যোগাযোগ করতে পারেন।
এই অনুষ্ঠানে এমসিসিআই-এর এমএসএমই-র স্ট্যান্ডিং কমিটির চেয়ারম্যান শ্রী ঋষভ কোঠারি অতিক্ষুদ্র, ক্ষুদ্র এবং মাঝারি শিল্পের দেশ জোড়া সম্ভাবনার দিকটি উল্লেখ করেন।
CG/CB/NS
(Visitor Counter : 142
প্রধানমন্ত্রীরদপ্তর
পি পরমেশ্বরণের প্রয়াণে প্রধানমন্ত্রীর শোক প্রকাশ
নয়াদিল্লি, ৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী বিশিষ্ট সমাজসেবী পি পরমেশ্বরণের প্রয়াণে গভীর শোক প্রকাশ করেছেন। এক শোকবার্তায় প্রধানমন্ত্রী বলেছেন, “শ্রী পি পরমেশ্বরণ ছিলেন ভারতমাতার এক গর্বিত ও আত্মনিয়োজিত সন্তান। তিনি সারা জীবন ভারতের সংস্কৃতির প্রসার, আধ্যাত্মিকতাবাদের পুনর্জাগরণ এবং দরিদ্র থেকে দরিদ্রতম মানুষের সেবায় নিজেকে নিয়োজিত করেছিলেন। পরমেশ্বরণজির চিন্তাভাবনায় ছিল বিচক্ষণতার পরিচয় এবং তাঁর লেখনী ছিল অসাধারণ। তিনি ছিলেন অদম্য।
সমৃদ্ধ প্রতিষ্ঠান গড়ার কারিগর হিসেবে পরমেশ্বরণজি ভারতীয় বিচার কেন্দ্রম, বিবেকানন্দ কেন্দ্র ও অন্যান্য প্রতিষ্ঠানের সার্বিক বিকাশে নিয়োজিত থেকেছেন। আমি অত্যন্ত সৌভাগ্যবান যে তাঁর সঙ্গে আমার একাধিকবার সাক্ষাতের সুযোগ হয়েছে। তিনি ছিলেন মেধা ও জ্ঞানের মূর্ত প্রতীক। তাঁর প্রয়াণে আমি মর্মাহত।”
CG/BD/DM
(Visitor Counter : 72
ইস্পাতমন্ত্রক
ন্যাশনাল মিনারেল ডেভেলপমেন্ট লিমিটেড রাজভাষা কীর্তি পুরস্কারে ভূষিত; রাজভাষা ক্ষেত্রে বিশেষ সম্মান
নতুন দিল্লি, ১৫ সেপ্টেম্বর, ২০২১
ইস্পাত মন্ত্রকের অধীন ন্যাশনাল মিনারেল ডেভলপমেন্ট লিমিটেড রাজভাষা ক্ষেত্রে অত্যন্ত মর্যাদাপূর্ণ 'রাজভাষা কীর্তি পুরস্কার'- এ ভূষিত হয়েছে। গতকাল রাজ ভাষা দিবসে নতুন দিল্লিতে আয়োজিত এক অনুষ্ঠানে এই পুরস্কার দেওয়া হয়েছে। স্বরাষ্ট্র প্রতিমন্ত্রী শ্রী নিশীথ প্রামানিক এবং শ্রী অজয় কুমার মিশ্র ন্যাশনাল মিনারেলস ডেভলপমেন্ট কর্পোরেশনের কার্যনির্বাহী আধিকারিক শ্রী শিব সন্মুগানাথনের হাতে এই পুরস্কার তুলে দেন। ন্যাশনাল মিনারেলস ডেভলপমেন্ট কর্পোরেশন তৃতীয় পুরস্কারে ভূষিত হয়েছে।
হিন্দি দিবস উপলক্ষে আয়োজিত অনুষ্ঠানে কেন্দ্রীয় স্বরাষ্ট্রমন্ত্রী শ্রী অমিত শাহ পৌরোহিত্য করেন।
ওই অনুষ্ঠানে ডক্টর শৈলেশ শুক্লা তাঁর প্রকাশনার জন্য রাজভাষা গৌরব পুরস্কার অর্জন করেন।
ন্যাশনাল মিনারেল ডেভলপমেন্ট কর্পোরেশন গত তিন বছর ধরে এই কৃতিত্ব অর্জন করে চলেছে। সরকারি ভাষা হিসেবে প্রশাসনিক কাজে হিন্দির ব্যবহারের পাশাপাশি নিয়মিতভাবে কর্মশালা ও কর্মীদের মধ্যে বিভিন্ন ধরনের প্রতিযোগিতা মূলক অনুষ্ঠানের আয়োজন করা হয়।
CG/ SB
(Visitor Counter : 91
প্রধানমন্ত্রীরদপ্তর
আহমেদাবাদ – মেহসানা  গেজ পরিবর্তন প্রকল্প সম্পূর্ণ হওয়ায় সন্তোষ প্রকাশ প্রধানমন্ত্রীর
নয়াদিল্লি, ০৬ মার্চ, ২০২৩
প্রধানমন্ত্রী শ্রী নরেন্দ্র মোদী আহমেদাবাদ – মেহসানা  গেজ পরিবর্তন প্রকল্প সম্পূর্ণ হওয়ায় সন্তোষ প্রকাশ করেছেন।
শ্রী মোদী বলেন, এটি বাণিজ্য ও যোগাযোগ ব্যবস্থার জন্য বিশেষ উপযোগী হবে।
এই প্রকল্পটি ট্রেন চলাচল ব্যবস্থাকে আরও সুচারু করবে। কমবে যাত্রার সময় এবং আহমেদাবাদ – দিল্লি পথে পণ্য পরিবহণ ক্ষমতা বাড়বে।
রেল মন্ত্রকের এক ট্যুইটের জবাবে প্রধানমন্ত্রী তাঁর ট্যুইটে বলেন, “বাণিজ্য ও যোগাযোগ ব্যবস্থার জন্য এটি বিশেষ উপযোগী”।
PG/PM/SB
(
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং ডিআরডিও-র ডিরেক্টরদের ৪১তম সম্মেলন উদ্বোধন করেন
নয়াদিল্লি, ১৫ অক্টোবর, ২০১৯
প্রতিরক্ষা মন্ত্রী শ্রী রাজনাথ সিং ডিআরডিও ভবনে গতকাল প্রতিরক্ষা গবেষণা এবং উন্নয়ন সংস্থার  ডিরেক্টরদের ৪১তম সম্মেলনের উদ্বোধন করেন। দু’দিনের এই চিন্তন অধিবেশনে প্রতিরক্ষা মন্ত্রী বলেন, সেনাবাহিনী দেশকে শক্তিশালী করেছে। তিনি প্রতিরক্ষা দপ্তরের গবেষণা এবং উন্নয়ন শাখার সচিব ও ডিআরডিও-র চেয়ারম্যান ডঃ জি সতীশ রেড্ডি সহ সংস্থার সব বিজ্ঞানী এবং কর্মীদের এ কারণে অভিনন্দন জানান। স্বাধীনতার ৭৫ বছর উদযাপন উপলক্ষে এবং আগামী পাঁচ বছরে ডিআরডিও যে পরিকল্পনা গ্রহণ করেছে মন্ত্রী তারও প্রশংসা করেন। শ্রী রাজনাথ সিং, প্রাক্তন রাষ্ট্রপতি ভারতরত্ন ডঃ এপিজে আব্দুল কালামের কর্মপরিকল্পনাকে অনুসরণ করার জন্য ডিআরডিও-কে আহ্বান জানান।
প্রতিরক্ষা মন্ত্রী আরও বলেন, প্রযুক্তিরও সীমাবদ্ধতা রয়েছে। যে কোন পণ্যের মেয়াদের একটা নির্দিষ্ট সময়সীমা রয়েছে। এই কারণে নতুন নতুন প্রযুক্তি গ্রহণ করতে হবে।
সম্মেলনের উদ্বোধনী অনুষ্ঠানে জাতীয় নিরাপত্তা উপদেষ্টা শ্রী অজিত দোভাল, সেনাবাহিনীর প্রধান জেনারেল বিপীন রাওয়াত, নৌ-বাহিনীর প্রধান অ্যাডমিরাল করমবীর সিং এবং বায়ুসেনা প্রধান এয়ার চিফ মার্শাল আরকেএস ভাদৌরিয়া উপস্থিত ছিলেন।
শ্রী অজিত দোভাল যে কোন প্রতিকূলতার মধ্যে ডিআরডিও-র নজরকাড়া সাফল্যের প্রশংসা করেন। তিনি বলেন, বর্তমান যুগে যে কোন যুদ্ধের সময় প্রযুক্তি এবং অর্থ সেই যুদ্ধের ভবিষ্যৎ পরিনাম নির্ধারণ করে যেখানে প্রযুক্তির ভূমিকাই বেশি। জেনারেল বিপীন রাওয়াত তাঁর ভাষণে বলেন, আর্টিলিয়ারি গান সিস্টেম, মাইন্স, ট্যাঙ্ক প্রতিরোধী ক্ষেপণাস্ত্র ব্যবস্থাপনার মতো যুদ্ধে প্রয়োজনীয় বিভিন্ন গুরুত্বপূর্ণ সামগ্রী দেশীয় প্রযুক্তিতে নির্মাণের ক্ষেত্রে ডিআরডিও উল্লেখযোগ্য ভূমিকা পালন করছে। নৌ-বাহিনীর প্রধান অ্যাডমিরাল করমবীর সিং তাঁর ভাষণে বলেন, ডিআরডিও নির্মিত ‘বরুণাস্ত্র’, ‘মরিচ’, ‘উশুস’, ‘টিএএল’ সহ বিভিন্ন প্রযুক্তি নৌ-বাহিনী সফলভাবে প্রয়োগ করে থাকে। বায়ুসেনা প্রধান এয়ার চিফ মার্শাল আরকেএস ভাদৌরিয়া বলেন, বিগত সাত দশক ধরে দেশ ডিআরডিও-র মাধ্যমে স্বনির্ভর হয়ে উঠছে। তিনি বৈদ্যুতিন নানা প্রযুক্তির মাধ্যমে যুদ্ধে ব্যবহৃত বিভিন্ন উপাদান তৈরিতে ডিআরডিও-র ভূমিকার প্রশংসা করেন। এই সংস্থাকে আগামী প্রজন্মের এয়ারক্র্যাফ্ট এএমসিএ তৈরির জন্য তিনি ব্যবস্থা গ্রহণের আহ্বান জানান।
প্রতিরক্ষা মন্ত্রকের গবেষণা ও উন্নয়ন সচিব এবং ডিআরডিও-র চেয়ারম্যান ডঃ জি সতীশ রেড্ডি বলেন, ডিআরডিও সফলভাবে ‘এস্যাট’, ‘ব্রাহমোস’, ‘অ্যাস্ট্রা’, ‘নাগ ক্ষেপণাস্ত্র’, ‘এসএএডব্লিউ’, ‘অর্জুন এমবিটি এমকে ১এ’, ‘৪৬ মিটার মডিউলার সেতু’, ‘অশ্বিনী’র মতো বিভিন্ন প্রতিরক্ষা সামগ্রী নির্মাণ করেছে।
সম্মেলনে ডিজি  ডঃ চিত্রা রাজাগোপাল তাঁর ধন্যবাদ সূচক ভাষণে বলেন, বিভিন্ন অভিযানের থেকে প্রাপ্ত অভিজ্ঞতা এবং প্রযুক্তির পরিবর্তনের ওপর ভিত্তি করে সেনাবাহিনীর আধুনিকীকরণ একটি চলমান প্রক্রিয়া। ডিআরডিও যুদ্ধক্ষেত্রে আমাদের সেনাবাহিনীকে আন্তর্জাতিক মানের সামরিক সরঞ্জাম সরবরাহের ব্যাপারে অঙ্গীকারবদ্ধ।
CG/CB/DM
(Visitor Counter : 82
প্রধানমন্ত্রীরদপ্তর
নির্বাচনে জয়ের জন্য মিঃ বরিস জনসনকে ধন্যবাদ জানিয়েছেন প্রধানমন্ত্রী শ্রী নরেন্দ্র মোদী
নয়াদিল্লি, ১৭ ডিসেম্বর, ২০১৯
ব্রিটেনের নির্বাচনে বিপুল সংখ্যাগরিষ্ঠতা নিয়ে জয়ের জন্য মিঃ বরিস জনসনকে ধন্যবাদ জানিয়েছেন প্রধানমন্ত্রী শ্রী নরেন্দ্র মোদী।
এক টুইট বার্তায় প্রধানমন্ত্রী বলেছেন, ‘বিপুল সংখ্যাগরিষ্ঠতা নিয়ে প্রধানমন্ত্রী হিসেবে পুনরায় ক্ষমতায় ফিরে আসার জন্য বরিস জনসনকে অনেক শুভেচ্ছা। আমি তাঁর সাফল্য কামনা করছি এবং আগামীদিনে ভারত-ব্রিটেন সম্পর্ক জোরদার করতে দুটি দেশ একযোগে কাজ করবে বলে আশা রাখছি।’
CG/SS/NS
(Visitor Counter : 55
স্বাস্থ্যওপরিবারকল্যাণমন্ত্রক
প্রবীণ আধিকারিকদের সঙ্গে নোভেল করোনা ভাইরাস  – এর কারণে উদ্ভূত পরিস্থিতি নিয়ে ডঃ হর্ষ বর্ধনের পর্যালোচনা বৈঠক
নয়াদিল্লি, ২১ ফেব্রুয়ারি, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ নতুন দিল্লিতে নোভেল করোনা ভাইরাস  – এর প্রাদুর্ভাবের পর উদ্ভূত পরিস্থিতি নিয়ে পর্যালোচনা বৈঠক করেন। বৈঠকে এই ভাইরাস সংক্রমণ প্রতিরোধে কি কি পদক্ষেপ নেওয়া হয়েছে, তা নিয়ে আলোচনা হয়। কেন্দ্রীয় স্বাস্থ্য মন্ত্রীকে বিভিন্ন মন্ত্রকের মধ্যে নিবিড় সমন্বয়ের বিষয়টি জানানো হয়। স্বাস্থ্য ও পরিবার কল্যাণ দপ্তরের সচিব তাঁকে জানান, রাজ্যগুলিকে প্রয়োজনীয় তথ্য নিয়মিত সরবরাহ করার জন্য পরামর্শ দেওয়া হয়েছে। জাতীয় স্তরে নজরদারির লক্ষ্যে একটি ওয়েব পোর্টালের ব্যবস্থাও করা হয়েছে। সচিব আরও জানান, রাজ্য এবং কেন্দ্রশাসিত অঞ্চলগুলি জানিয়েছে, কেন্দ্রের নির্দেশিকা তারা মেনে চলছে। সংক্রমণ প্রতিরোধ সংক্রান্ত সরঞ্জাম ও মাস্কের যথেষ্ট সঞ্চয় রয়েছে। তিনি জানান, সংশ্লিষ্ট কেন্দ্রীয় সরকারের মন্ত্রক ও দপ্তর, বিভিন্ন রাজ্য ও কেন্দ্রশাসিত অঞ্চলের সঙ্গে নিয়মিত ভিডিও কনফারেন্সের মাধ্যমে বৈঠক হয়।
ডঃ হর্ষবর্ধনকে জানানো হয়েছে, দেশের ২১টি বিমানবন্দরের সবকটিতেই, ১২টি প্রধান এবং ৬৫টি সাধারণ সমুদ্রবন্দর ও সীমান্ত পারাপারের কেন্দ্রগুলিতে যাত্রীদের বর্তমানে পরীক্ষা করা হচ্ছে। এখনও পর্যন্ত ৩,৮৩৫টি উড়ানের ৩,৯৭,১৪৮ জন যাত্রীকে পরীক্ষা করা হয়েছে। ২,৭০৭টি নমুনা পরীক্ষা করার পর কেরলের ৩টি নমুনায় এই ভাইরাসের লক্ষণ পাওয়া গেছে। ইতোমধ্যেই ঐ ৩ জন রোগীকে হাসপাতাল থেকে ছেড়ে দেওয়া হয়েছে। তাঁরা এখন বাড়িতে নজরদারির মধ্যে রয়েছেন। উহান থেকে আসা কোনও ভারতীয়র নমুনায় কোভিড-১৯ ভাইরাস পাওয়া যায়নি। তাঁরা স্বাস্থ্য সংক্রান্ত নজরদারি – কোয়ারানটাইনে থাকার পর বাড়ি ফিরে গেছেন। ৩৪টি রাজ্য ও কেন্দ্রশাসিত অঞ্চলের সুসংহত ব্যাধি নজরদারি কর্মসূচির আওতায় ২১,৮০৫ জনকে বর্তমানে রাখা হয়েছে।
ডঃ হর্ষবর্ধন সমস্ত রাজ্যগুলিকে সতর্ক থাকার আহ্বান জানিয়েছেন। তিনি সচেতনতামূলক প্রচার অব্যাহত রাখারও পরামর্শ দিয়েছেন।
CG/CB/SB
(Visitor Counter : 68
প্রধানমন্ত্রীরদপ্তর
প্রধানমন্ত্রীকে টেলিফোনের মাধ্যমে শুভেচ্ছা
নয়াদিল্লি, ২৬ মে, ২০১৯
প্রধানমন্ত্রী শ্রী নরেন্দ্র মোদীকে সদ্য সমাপ্ত সাধারণ নির্বাচনে বিপুল জয়ের জন্য ২৬শে মে পাকিস্তানের প্রধানমন্ত্রী ইমরান খান, মালদ্বীপের প্রাক্তন রাষ্ট্রপতি মহামেদ নাশিদ এবং নেপালের প্রাক্তন প্রধানমন্ত্রী মাধব নেপাল টেলিফোন করে শুভেচ্ছা জানান।
পাকিস্তানের প্রধানমন্ত্রী শ্রী ইমরান খান তাঁকে টেলিফোনে শুভেচ্ছা জানানোয় পাক প্রধানমন্ত্রীকে ধন্যবাদ জানিয়েছেন শ্রী মোদী। এই প্রসঙ্গে প্রতিবেশীদের জন্য অগ্রাধিকারের নীতির বিষয় উল্লেখ করে শ্রী মোদী, পাকিস্তানের প্রধানমন্ত্রীকে দারিদ্র্য দূরীকরণের জন্য যৌথ প্রয়াসে উদ্যোগী হওয়ার আমন্ত্রণ জানান। প্রধানমন্ত্রী বলেন, এই অঞ্চলে শান্তি, প্রগতি এবং সমৃদ্ধির লক্ষ্যে সহযোগিতার জন্য আস্থা অর্জনের পাশাপাশি, হিংসা এবং সন্ত্রাসবাদ মুক্ত পরিবেশ গড়ে তুলতে হবে।
মালদ্বীপের প্রাক্তন রাষ্ট্রপতি শ্রী নাশিদ প্রধানমন্ত্রীকে ঐতিহাসিক জয়ের অভিনন্দন জানান। সাম্প্রতিক সময়ে মালদ্বীপ ও ভারতের মধ্যে সম্পর্ক আরও মজবুত হয়েছে বলে তিনি উল্লেখ করেন। এই অঞ্চলে চরমপন্থা এবং মৌলবাদের বিরুদ্ধে লড়াইয়ে তিনি উভয় রাষ্ট্রের মধ্যে নিবিড় সহযোগিতার ওপর জোর দেন। শ্রী নরেন্দ্র মোদী তাঁকে সংবর্ধনা দেওয়ার জন্য মালদ্বীপের প্রাক্তন রাষ্ট্রপতিকে ধন্যবাদ জানান। এই অঞ্চলের শান্তি, প্রগতি এবং উন্নয়নের জন্য উভয় দেশের মধ্যে দৃঢ়, পারস্পরিক স্বার্থ রক্ষা বজায় রেখে সর্বস্তরের অংশীদারিত্বের প্রশ্নে শ্রী মোদী তাঁর অঙ্গীকার আবারও ব্যক্তি করেন।
শ্রী মাধব নেপাল প্রধানমন্ত্রী শ্রী নরেন্দ্র মোদীকে তাঁর দল এবং জোটের ঐতিহাসিক বিপুল জয়ে উষ্ণ অভিনন্দন জানিয়েছেন। তিনি আশা করেন, বিশ্বের অগ্রণী শক্তি হিসেবে ভারত আত্মপ্রকাশ করবে। উষ্ণ অভিনন্দন জানানোর জন্য শ্রী নেপালকে ধন্যবাদ জানান শ্রী মোদী। ভারত ও নেপালের মধ্যে ঐতিহাসিক বন্ধুত্বপূর্ণ সম্পর্ককে আরও দৃঢ় করার লক্ষ্যে প্রধানমন্ত্রী কাজ করে যাবেন বলে জানিয়েছেন।
SSS/CB/DM
(Visitor Counter : 96
প্ৰধানমন্ত্ৰীৰ কাৰ্যালয়
পুনেৰ এটা ফেক্টৰীত সংঘটিত অগ্নিকাণ্ডত প্ৰাণহানিৰ ঘটনাত প্ৰধানমন্ত্ৰীৰ শোক; ক্ষতিপূৰণ ঘোষণা
মহাৰাষ্ট্ৰৰ পুনেৰ এটা ফেক্টৰীত সংঘটিত অগ্নিকাণ্ডত প্ৰাণহানিৰ ঘটনাত প্ৰধানমন্ত্ৰী শ্ৰী নৰেন্দ্ৰ মোদীয়ে শোক প্ৰকাশ কৰিছে। প্ৰধানমন্ত্ৰীগৰাকীয়ে লগতে ক্ষতিপূৰণ ঘোষণা কৰে।
প্ৰধানমন্ত্ৰীগৰাকীয়ে কয়, "মহাৰাষ্ট্ৰৰ পুনেৰ এটা ফেক্টৰীত সংঘটিত অগ্নিকাণ্ডত প্ৰাণহানিৰ ঘটনাত মৰ্মাহত হৈছো। শোকসন্তপ্ত পৰিয়ালবৰ্গলৈ সমবেদনা জনালো।
মহাৰাষ্ট্ৰৰ পুনেস্থিত এটা ঔদ্যোগিক ইউনিটত সংঘটিত অগ্নিকাণ্ডত প্ৰাণ হেৰুৱাসকলৰ নিকট আত্মীয়লৈ পিএমএনআৰএফ ৰপৰা ২ লাখ টকাকৈ ক্ষতিপূৰণ ঘোষণা কৰে প্ৰধানমন্ত্ৰীগৰাকীয়ে। আহতসকলক ৫০,০০০ টকাকৈ আগবঢ়োৱা হ’ব।"